stanford-oval/wikipedia huggingface dataset:
טנא בריאות
לקריאה נוספת

Hodes R., Cross-cultural medicine and diverse health beliefs. Ethiopians abroad, West J Med. 1997 Jan;166(1):29-36. PMID 9074336 - על תפיסות רפואיות מצויות בקרב יוצאי אתיופיה
תפיסות ועמדות בנושא מחלת הסוכרת בקרב יוצאי אתיופיה(הקישור אינו פעיל) - באתר העמותה
ניצול שירותי בריאות בטיפול בסוכרת על ידי יוצאי אתיופיה(הקישור אינו פעיל) - באתר העמותה
שכיחות סוכרת וגורמי סיכון טרשתיים בקרב יוצאי אתיופיה(הקישור אינו פעיל) - באתר העמותה
תזונת יוצאי אתיופיה בישראל(הקישור אינו פעיל) - באתר העמותה
תוכניות לקדום יוצאי אתיופיה בשיתוף ארגון ג'וינט
הערות שוליים

↑  אמה אברבוך, ניר קידר, טוביה חורב, אי-שוויון בבריאות וההתמודדות עמו, האגף לכלכלה וביטוח בריאות במשרד הבריאות, ירושלים, טבת תשע"א, דצמבר 2010, עמ' 54
↑  קורס להכשרת מתורגמנים לאמהרית וממנה ל"קו חם" טלפוני באתר הנגשת שירותי הבריאות למיעוטים לשוניים
יזהר כהן (שחיין)

יזהר כהן (נולד ב-12 באוגוסט 1962), שחיין ישראלי ואלוף פאראלימפי. הוא שיאן העולם לנכים הנוכחי במשחה ל-50 מטר חזה אותו קבע בסיאול 1988.
ביוגרפיה

כהן נולד בקיבוץ דגניה א'. הוא איבד את ראייתו בשנת 1985, בעת ששרת בצה"ל כקצין הנדסה. בעת פינוי שדה מוקשים בצפון מדינת ישראל, סמוך לגבול עם לבנון, התפוצץ מוקש בסמוך לו, ורסיסים חדרו לתוך גלגלי עיניו. לאחר אובדן ראייתו הוא החל לעסוק בבית הלוחם תל אביב בספורט נכים במקצוע השחייה. הוא שחה במהלך הקריירה שלו בכל סגנונות השחייה (חזה, פרפר, גב וסגנון חופשי) משנת 1987 הוא לוקח חלק בתחרויות בינלאומיות, בהן שש משחקים פאראלימפיים שהתקיימו בין 1988 ל-2008. עד לשנת 2004 הוא השתתף בארבע אליפויות עולם ושמונה אליפויות אירופה.
כהן השתתף לראשונה באליפות אירופה שנערכה במוסקבה בשנת 1987 וזכה בה בארבע מדליות זהב.
ביוגרפיה > אולימפיאדת השיא

במשחקים הפאראלימפיים סיאול (1988) הוא זכה ב-4 מדליות, מהן שלוש מדליות זהב ומדליית כסף אחת. מדליות זהב במשחה ל-50 מטר חופשי, במשחה ל-100 מטר חופשי ובמשחה ל-50 מטר חזה בשיא עולם חדש של 36.79 שניות, השיא הנוכחי. מדליית כסף במשחה ל-100 מטר חזה.
במשחקים הפאראלימפיים ברצלונה (1992) זכה כהן במדליית ארד במשחה ל-50 מטר חופשי.
במשחקים הפאראלימפיים אטלנטה (1996) זכה כהן במדליית כסף במשחה ל-50 מטר חופשי.
במשחקים הפאראלימפיים בייג'ינג (2008) נבחר כהן לשאת את דגל ישראל בטקס הפתיחה.
כהן פרש משחייה תחרותית לאחר השתתפותו במשחקים הפאראלימפיים בבייג'ינג. הוא עובד כמטפל בשיאצו בקופת חולים מכבי, נשוי ואב לחמישה ילדים.
טרנקילו ברנטה

טרנקילו ברנטה (באיטלקית: Tranquillo Barnetta; נולד ב-22 במאי 1985) הוא כדורגלן עבר שווייצרי ששיחק בעמדת הקשר. ברנטה ערך 75 הופעות במדי נבחרת שווייץ בה שימש קפטן, השתתף עמה בשלושה מונדיאלים ושני טורנירי יורו, ופרש ממנה בשנת 2014.
ברנטה מתופקד בדרך כלל כשחקן כנף, אך יכול לשחק גם בעמדות נסוגות יותר בקישור.
קריירה בינלאומית

ברנטה היה חלק מנבחרת הנוער של שווייץ שזכתה באליפות אירופה עד גיל 17 בשנת 2002, ביחד עם חבריו העתידיים לנבחרת שווייץ הבוגרת, פיליפ סנדרוס ורטו ציגלר. בשנת 2004 ערך ברנטה את הופעת הבכורה שלו במדי נבחרת שווייץ, וזומן באותה שנה לסגל השווייצרי ליורו 2004, אך לא ערך בו הופעות כלל. לאחר טורניר זה, הפך ברנטה לשחקן הרכב קבוע בנבחרת שווייץ לאורך תקופה ארוכה. במרץ 2006 הבקיע ברנטה את שער הבכורה שלו במדי נבחרת שווייץ, בניצחון 3-1 על סקוטלנד בהמפדן פארק במשחק ידידות. באותה שנה, נכלל ברנטה בסגל השווייצרי למונדיאל 2006, ושיחק את מלוא הדקות של שווייץ בטורניר זה. במחזור השני בשלב הבתים, הבקיע ברנטה את השער השני לשווייץ בניצחון 2-0 על טוגו. ברנטה ושווייץ העפילו לשמינית הגמר מבלי שספגו שער. משחק שמינית הגמר מול אוקראינה, הסתיים בתיקו 0-0 לאחר 120 דקות, והסתיים בהכרעה בפנדלים. ברנטה החטיא את הפנדל שלו, ואוקראינה ניצחה 3-0 בבעיטות ההכרעה. שווייץ וברנטה הודחו ממונדיאל 2006, והפכו לנבחרת היחידה בהיסטוריה שהודחה מהמונדיאל מבלי שספגה אפילו שער אחד. ברנטה היה מועמד בסיום הטורניר לתואר השחקן הצעיר המצטיין של המונדיאל.
באוגוסט 2007 הבקיע ברנטה צמד בניצחון 2-1 על הולנד במשחק ידידות. בשנת 2008 זומן ברנטה לסגל השווייצרי ליורו 2008 שנערך בשווייץ. ברנטה ושווייץ אכזבו כשסיימו את שלב הבתים עם שלוש נקודות בלבד, והודחו מהיורו שאותו אירחו. ברנטה פתח בהרכב ושיחק 90 דקות בהפסד 1-0 לצ'כיה במשחק הפתיחה של הטורניר. במשחק השני, בו הפסידה שווייץ 2-1 לטורקיה, ברנטה פתח בהרכב, והוחלף בדקה ה-66 במצב של 1-1 על ידי יוהאן פונלנטן. במשחק השלישי, בו ניצחה שווייץ את פורטוגל במשחק שלא קבע עבורה דבר, ברנטה נכנס כמחליף בדקה ה-61 במקום פונלנטן במצב של 0-0.
ברנטה ושווייץ צלחו את מוקדמות מונדיאל 2010 בהצלחה וסיימו במקום הראשון על אף הפסד ביתי מפתיע 2-1 ללוקסמבורג. במונדיאל 2010 עצמו, ברנטה נכלל בסגל ופתח בהרכב בניצחון המפתיע 1-0 על ספרד, שזכתה בהמשך במונדיאל זה. במשחק השני, בו הפסידה שווייץ 1-0 לצ'ילה, ברנטה נכנס כמחליף במקום אלכסנדר פריי שנפצע במחצית הראשונה. במשחק השלישי, בו שווייץ והונדורס נפרדו בתיקו 0-0, ברנטה שיחק 90 דקות. על אף הניצחון המפתיע על ספרד, שווייץ וברנטה הודחו כבר בתום שלב הבתים עם ארבע נקודות.
במוקדמות יורו 2012 ברנטה הבקיע צמד בתיקו 2-2 מול אנגליה, אך שווייץ כשלה להעפיל ליורו 2012 עצמו. ברנטה ושווייץ צלחו את מוקדמות מונדיאל 2014, בהן הבקיע ברנטה שער בניצחון 2-0 על איסלנד שבדיעבד היה האחרון של ברנטה במדים הלאומיים, והעפילו למונדיאל 2014 עצמו. ברנטה נכלל בסגל השווייצרי למונדיאל 2014, אך לא ערך בטורניר זה אפילו הופעה אחת. במונדיאל עצמו, הודחו ברנטה ושווייץ בשמינית הגמר לאחר הפסד 1-0 לארגנטינה בהארכה. לאחר המונדיאל, פרש ברנטה מנבחרת שווייץ.
חן שכטר

| --- | --- |
אין תמונה חופשית
 לידה:  1970 (בן 54 בערך) 
 מדינה:  ישראל 
 תחום כתיבה:  מנהיגות, ניהול ומדיניות בחינוך
 יצירות בולטות:  תנו לנו להוביל! מנהלי בתי-ספר בחזית הרפורמות
 
חן שכטר (נולד בשנת 1970) הוא פרופסור מן המניין בבית הספר לחינוך באוניברסיטת בר-אילן. מתמחה במנהיגות, ניהול ומדיניות בחינוך. מחקריו עוסקים בתהליכי שינוי במערכות חינוך, רפורמות בחינוך, למידה מהצלחות, מנהיגות מערכתית, קהילות למידה מקצועיות, למידה ארגונית ורשתות בחינוך. בעבר היה אלוף ישראל בשחייה (1986).
קריירת שחייה

שכטר היה אלוף ושיאן ישראל בשחייה. הוא התאמן במחלקת השחייה של אגודת מכבי תל אביב בהדרכתו של אריק רובין.
קריירת שחייה > 1983

באליפות ישראל בשחייה לנוער שנערכה באוגוסט 1983 זכה שכטר במדליית זהב במשחה ל-200 מטר פרפר בשיא ישראלי חדש לגילאי 13 של 2:22.88 דקות.
קריירת שחייה > 1985

בתחרויות השחייה לנוער של המכביה ה-12 שנערכו ביולי 1985 זכה שכטר ב-3 מדליות, 2 זהב ו-1 כסף. מדליות זהב, במשחה ל-100 מטר פרפר בשיא ישראלי חדש לגילאי 15 של 1:00.54 דקות ובמשחה ל-200 מטר פרפר בתוצאה של 2:11.80 דקות ומדליית כסף במשחה ל-100 מטר חופשי בתוצאה של 57.93 שניות.
קריירת שחייה > 1986

בתחרות אירופית לנבחרות נוער שנערכה בליסבון שבפורטוגל באפריל הוא זכה בשתי מדליות זהב, במשחה ל-100 מטר פרפר בתוצאה של 59.68 שניות ובמשחה שליחים 4x100 מטר חופשי בשיא ישראלי חדש לגילאי 16 של 3:42.84 דקות.
קריירת שחייה > 1986 > אלוף ישראל עם יד שבורה

שלושה שבועות לפני אליפות ישראל שנערכה בווינגייט באוגוסט אותה שנה, שבר שכטר את ידו השמאלית באימון, שגובסה בבית החולים. למרות המלצת הרופאים להתנזר מכל פעילות ספורטיבית לפחות חודש ימים, הוא הוריד את הגבס באליפות וזכה במדליית הזהב, במשחה ל-200 מטר פרפר בשיא אישי חדש של 2:10.78 דקות, לפני ערן גרומי ממכבי ירושלים (2:12.53 דקות) וזוהר גלילי מהפועל עמק חפר.
קריירת שחייה > 1987

באליפות ישראל שנערכה בווינגייט בסוף אוגוסט 1987 זכה שכטר במדליית כסף, במשחה ל-200 מטר פרפר בתוצאה של 2:11.81 דקות, אחרי ערן גרומי שקבע שיא ישראלי חדש לגילאי 17 ו-18 של 2:07.64 דקות ולפני אפרים נגלי מהפועל גליל עליון (2:15.93 דקות) ובמדליית ארד, במשחה ל-100 מטר פרפר, אחרי נדב שנל מהפועל עמק יזרעאל (57.70 שניות) ואלון קובל מהפועל הוד השרון בית ברל (59.53 שניות).
קריירה אקדמית

פרק זה לוקה בחסר. אנא תרמו לוויקיפדיה ו.  חסרה התייחסות לקריירה שלו כפרופסור לחינות באוניברסיטת בר-אילן.
מספריו

The Collective Wisdom of Practice: Leading Our Professional Learning From Success
Leading holistically: How schools, districts, and states improve systemically
Self-regulated learning: Conceptualization, contribution, and empirically based models for teaching and learning
"תנו לנו להוביל! מנהלי בתי-הספר בחזית הרפורמות", הוצאת רמות - אוניברסיטת תל אביב
Systems Thinking for School Leaders(הקישור אינו פעיל)
הערות שוליים

↑  זיו פידרר, חן שכטר קבע שיא לגילאי 13 במשחה ל-200 מ' פרפר 2:22.88 ד', דבר, 5 באוגוסט 1983
↑  אלכס פרסלמן, תודה, אייל - גם לישראל יש זהב במים, מעריב, 21 ביולי 1985
↑  הצלחה לשחייני הנוער בליסבון, מעריב, 7 באפריל 1986
↑  אלכס פרלסמן, חן שכטר - זהב עם יד אחת, מעריב, 7 באוגוסט 1986
↑  אלכס פרלסמן, שממון איכותי ביום הראשון באליפות השחיה, מעריב, 27 באוגוסט 1987
↑  אלכס פרלסמן, גרומי:פרפר על הגב, מעריב, 28 באוגוסט 1987
| --- | --- |
בקרת זהויות :  NLI: 987007588551805171  ISNI: 0000 0004 5398 754X  LCCN: no2018000166  VIAF: 113145304381878570098   WorldCat (עם VIAF): 113145304381878570098
טיים (מגזין)

ערך זה עוסק בשבועון אמריקאי. אם התכוונתם למשמעות אחרת, ראו .
| --- | --- |
סמליל העיתוןסמליל העיתון
עמוד השער של הגיליון הראשון של טיים מגזין, 1923
עמוד השער של הגיליון הראשון של טיים מגזין, 1923
 תדירות:  שבועון 
 סוגה:  חדשות, תרבות, כלכלה, פוליטיקה
 מו"ל:  .Time Inc
 מייסד:  בריטון האדן, הנרי לוס 
 עורך ראשי:  סם ג'ייקובס
 תאריכי הופעה:  3 במרץ 1923 – הווה (101 שנים)
 שפה:  אנגלית
 מערכת:  ניו יורק, ארצות הברית
 תפוצה:  3,276,822 עותקים
 מדינה:  ארצות הברית
 ISSN:  0040-781X
 www.time.com
 
טיים (באנגלית: Time, נכתב TIME) הוא שבועון אמריקאי, הראשון מסוגו בארצות הברית והנמכר ביותר מסוגו עד היום. שש שנים אחריו קמו שני שבועונים דומים אחרים, ניוזוויק ו-U.S. News & World Report, הדומים לו באופיים, אף כי נטייתו הפוליטית של הראשון היא מעט יותר שמאלית ממנו ואילו האחרון נחשב מעט יותר ימני ממנו. העורך הראשי של טיים מאז 2017 הוא אדוארד פלסנטל. מהדורה אירופית של השבועון מתפרסמת בלונדון (ומתרכזת אף בענייני המזרח התיכון, אפריקה ומאז שנת 2003 – אמריקה הלטינית) ומהדורה אסייתית מתפרסמת בהונג קונג.
היסטוריה

המהדורה הראשונה של "טיים" פורסמה ב-3 במרץ 1923, ועל כריכתה הופיע דיוקנו של ג'וזף ג. קאנון, יו"ר בית הנבחרים של ארצות הברית. מייסדי הטיים היו בריטון האדן והנרי לוס, שניהם בוגרי אוניברסיטת ייל, שם רכשו ניסיון בעריכת עיתון האוניברסיטה. האדן מת בשנת 1929, ולוס הפך לדמות הדומיננטית בעיתון ולדמות מפתח בהיסטוריה העיתונאית של המאה ה-20. האדן, שהיה יותר חופשי בגישתו העיתונאית, וראה בעיתון כלי לבידור בנוסף להיותו כתב עת של חדשות, ייסד את האופן שבו מסקר טיים גם חדשות קלות מתחום הבידור והתרבות הפופולרית.
סגנון

לטיים היה תמיד סגנון ייחודי וניתן לזיהוי. בשנת 1938 כתב הפובליציסט וולטר גיבס את הפרודיה הידועה על סגנון זה: "לאחור נכתבו המשפטים עד שהסתובב המוח... היכן יסתיים כל זה יודע רק האל". עם זאת, לעומת הימים הראשונים של העיתון שבהם התאפיין סגנונו במשפטים מורכבים בעלי תחביר הפוך, ודימויים כ"טייקונים כבדי עיניים" ו"ידידים טובים ומפוארים", בתחילת המאה ה-21 הסגנון הוא קליל יותר, אם כי עדיין שומר על ייחודו.
"טיים" ידוע אף בשל הקו האדום המקיף את כריכת העיתון בצורת מסגרת. רק פעם אחת בהיסטוריה, לאחר פיגועי 11 בספטמבר הוקפה הכריכה במסגרת שחורה לאות אבל, במהדורה שיצאה בארצות הברית.
בעלות

"טיים" הפך לחלק מתאגיד טיים וורנר בשנת 1989 כאשר חברת "וורנר קומיוניקיישנס" ו"טיים בע"מ" התאחדו. משנת 2000 השבועון הוא חלק מ-"AOL טיים וורנר", אשר שבה לשם "טיים וורנר" בשנת 2003.
בנובמבר 2017 רכשה חברת המדיה מרדית את חברת "טיים", שבבעלותה כתב העת "טיים" וכתבי עת נוספים.
בספטמבר 2018 רכשו בני הזוג מארק ולין בניוף את כתב העת "טיים" תמורת 190 מיליון דולר.
מגזין טיים לילדים

בהיותו כתוב על ידי כתבים צעירים, "מגזין טיים לילדים" מהווה כתב עת שמוקדש לילדים ומופץ בעיקר בכיתות בתי ספר. הוא כולל חדשות ומאמרים שונים הקשורים בתרבות פופולרית שעשויה לעניין קוראים אמריקאים צעירים יותר. בכל שנה לקראת סוף שנת הלימודים בארצות הברית מתפרסם פרק המוקדש במיוחד לנושא הסביבה.
איש השנה

השבועון התפרסם במיוחד בכך שבמשך כל שנה הוא בוחר את "איש השנה של המגזין "טיים"" (משנת 2000 שונתה הכותרת מ"איש השנה" ל"אישיות השנה" כאשר המילה "אישיות" (Person) היא נייטרלית מבחינת המגדר). בבחירה זו מביע טיים את דעתו מיהו היחיד או הקבוצה שלהם ההשפעה הגדולה ביותר על החדשות באותה השנה. למרות הכותרת, הנבחר אינו תמיד אנושי. גם רעיונות ומכונות זכו בתואר. אלברט איינשטיין נבחר ל"איש המאה" במהדורה האחרונה של שנת 1999.
החל מ-1999 מפרסם טיים מדי שנה גם את רשימת 100 המשפיעים ביותר בעולם.
הערות שוליים

↑  מגזינים שנקנו בעלי אסמכתא - הצהרת מו"ל, ינואר-יוני 2011, מתוך אתר "טיים מדיה קיט", כניסה אחרונה ב-15 במרץ 2013
↑  (Meredith Corporation)
↑  מארק ולין בניוף רוכשים את מגזין "טיים" ב-190 מיליון דולר, באתר גלובס, 17 בספטמבר 2018
| --- | --- |
בקרת זהויות :  BnF: cb12114009w (data)  NKC: unn20211118328
טוני בראדלי

| --- | --- |

בראדלי במשחק מקדונלד'ס אול-אמריקן 2016
 לידה:  8 בינואר 1998 (בן 26) בארטו, פלורידה, ארצות הברית
 עמדה:  סנטר
 גובה:  2.08 מטרים
 מספר:  13
 מכללה:  אוניברסיטת קרוליינה הצפונית
 דראפט:  בחירה מספר 28, 2017 לוס אנג'לס לייקרס
 קבוצות כשחקן
 2017–2020 2020–2021 2021 2021–2023 2023–:  יוטה ג'אז פילדלפיה 76' אוקלהומה סיטי ת'אנדר שיקגו בולס טקסס לג'נדס
 הישגים כשחקן
 זכייה בטורניר אליפות המכללות (2017)
טוני לי בראדלי הבן (באנגלית: .Tony Lee Bradley Jr; נולד ב-8 בינואר 1998) הוא כדורסלן אמריקאי, שמשחק בקבוצת טקסס לג'נדס מליגת הפיתוח של ה-NBA, בעמדת הסנטר.
קריירת מכללות

בראדלי נולד וגדל בעיר בארטו שבפלורידה, ובשנת 2016 החל ללמוד באוניברסיטת קרוליינה הצפונית בצ'אפל היל. בעונתו היחידה בקבוצת הכדורסל של האוניברסיטה רשם ממוצעים של 7.1 נקודות ו-5.1 ריבאונדים למשחק, כשחקן ספסל. באותה עונה זכו ה"טאר הילס" בטורניר אליפות המכללות בפעם השישית בתולדות האוניברסיטה, בהובלתם של המאמן רוי ויליאמס והסמול פורוורד ג'סטין ג'קסון.
קריירת משחק מקצועית > יוטה ג'אז

בדראפט ה-NBA‏ 2017 נבחר בראדלי בבחירה ה-28 על ידי לוס אנג'לס לייקרס, ומיד הועבר בטרייד ליוטה ג'אז. לאורך 3 עונותיו עם הג'אז קלע 4.4 נקודות ואסף 4.2 ריבאונדים בממוצע למשחק, ב-70 משחקים בסך הכול, כמחליפו מהספסל של רודי גובר.
קריירת משחק מקצועית > פילדלפיה 76'

בנובמבר 2020 הועבר בראדלי עם סייבן לי בטרייד לדטרויט פיסטונס, אשר העבירה אותו בטרייד נוסף לפילדלפיה 76', תמורת זאיר סמית'. ב-23 במרץ 2021 קלע שיא קריירה של 18 נקודות, בניצחון מול גולדן סטייט ווריורס.
קריירת משחק מקצועית > אוקלהומה סיטי ת'אנדר

במרץ 2021, לאחר 20 משחקים בלבד בפילדלפיה, הועבר לאוקלהומה סיטי ת'אנדר במסגרת טרייד משולש עם ניו יורק ניקס. ב-22 משחקיו עם הת'אנדר הציג יכולת טובה, והעמיד ממוצעים של 8.7 נקודות ו-6.1 ריבאונדים למשחק.
קריירת משחק מקצועית > שיקגו בולס

באוגוסט 2021 חתם בראדלי על חוזה בשיקגו בולס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 9 | 0 | 3.2 | 0.273 | 0.000 | 1.000 | 1.2 | 0.1 | 0.0 | 0.0 | 0.9 |
| 2018/2019 | יוטה | 3 | 0 | 12.0 | 0.500 | 0.000 | 0.500 | 5.0 | 0.3 | 0.7 | 0.7 | 5.7 |
| 2019/2020 | יוטה | 58 | 3 | 11.4 | 0.667 | 1.000 | 0.652 | 4.6 | 0.4 | 0.2 | 0.6 | 4.9 |
| 2020/2021 | פילדלפיה | 20 | 8 | 14.4 | 0.680 | 0.000 | 0.636 | 5.2 | 0.9 | 0.3 | 0.7 | 5.5 |
| 2020/2021 | אוקלהומה | 22 | 0 | 18.0 | 0.656 | 0.000 | 0.705 | 6.1 | 0.9 | 0.4 | 0.8 | 8.7 |
| 2021/2022 | שיקגו | 55 | 7 | 10.0 | 0.585 | 0.000 | 0.655 | 3.4 | 0.5 | 0.2 | 0.6 | 3.0 |
| 2022/2023 | שיקגו | 12 | 0 | 2.8 | 0.500 | 0.600 | 1.000 | 0.9 | 0.1 | 0.1 | 0.1 | 1.6 |
| קריירה |  | 179 | 18 | 11.1 | 0.631 | 0.500 | 0.681 | 4.1 | 0.5 | 0.2 | 0.6 | 4.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 1 | 0 | 2.0 | 0.500 | 0.000 | 0.000 | 1.0 | 0.0 | 0.0 | 0.0 | 2.0 |
| 2019/2020 | יוטה | 6 | 0 | 8.1 | 0.222 | 0.000 | 0.714 | 3.8 | 0.2 | 0.3 | 0.3 | 1.5 |
| 2021/2022 | שיקגו | 2 | 0 | 4.0 | 1.000 | 0.000 | 0.000 | 2.0 | 0.5 | 0.0 | 0.0 | 5.0 |
| קריירה |  | 9 | 0 | 6.4 | 0.500 | 0.000 | 0.714 | 3.1 | 0.2 | 0.2 | 0.2 | 2.3 |
הערות שוליים

↑  הסטטיסטיקות של בראדלי בליגת המכללות, באתר sports-reference.com
↑  רשימת הנבחרים בדראפט 2017, באתר basketball-reference.com
↑  פילדלפיה מצרפת את בראדלי, באתר הקבוצה, 23 בנובמבר 2020
↑  הת'אנדר מצרפים את בראדלי וריברס, באתר הקבוצה, 25 במרץ 2021
↑  שיקגו מחתימה את בראדלי, גרין ודוטסון, באתר הקבוצה, 19 באוגוסט 2021
יורי מולדר

יורי מולדר (בהולנדית: Youri Mulder, נולד ב-23 במרץ 1969 בבריסל שבבלגיה) הוא כדורגלן עבר הולנדי ששיחק בעמדת החלוץ, וזוהה בעיקר עם שאלקה 04. ערך תשע הופעות והבקיע שלושה שערים במדי נבחרת הולנד, עמה השתתף ביורו 1996.
קריירת מועדונים

מולדר החל את קריירת הבוגרים שלו בטוונטה אנסחדה מליגת העל ההולנדית בעונת 1990/91, שבה הבקיע שישה שערים ב-28 הופעות, וסיים עם קבוצתו במקום השישי בליגה. בעונת 1991/92 מולדר הפך לשחקן משמעותי הרבה יותר, כשהבקיע 18 שערי ליגה, ושוב סיים במקום השישי. בעונת 1992/93 סבל מולדר מפציעה, וערך 11 הופעות ליגה בלבד, בהן הבקיע שלושה שערים. טוונטה סיימה עונה זו במקום החמישי.
בקיץ 1993 עזב מולדר את טוונטה אנסחדה וחתם בשאלקה 04 מהבונדסליגה. את הופעת הבכורה בבונדסליגה ערך מולדר בתבוסה 3-0 לוטנשייד 09 באוגוסט 1993. בעונת הבכורה שלו במועדון, 1993/94, הבקיע מולדר שמונה שערי ליגה וסיים עם שאלקה במקום ה-14. בעונת 1994/95 מולדר תרם ארבעה שערים וסיים עם שאלקה במקום ה-11. בעונת 1995/96 מולדר ושאלקה חזרו לצמרת הכדורגל הגרמני, כשסיימו במקום השלישי, בעונה בה מולדר הבקיע עשרה שערי ליגה. בקיץ 1996 הגיע לשאלקה המאמן ההולנדי הוב סטיבנס, שבנה שלד עם שחקנים רבים מהולנד, שאחד מהם היה מולדר, ואחרים היו מרקו ואן הוחדאלם ויוהאן דה קוק, ובהמשך גם רנה אייקלקאמפ ונילס קמפהאוס. בעונת 1996/97 מולדר ושאלקה סיימו רק במקום ה-12 בבונדסליגה, אך השיגו זכייה היסטורית בגביע אופ"א לאחר שעברו את ולנסיה בחצי הגמר, כשבאחד מהמשחקים מולדר הבקיע שער, ולאחר ניצחון במפגש כפול בגמר על אינטר מילאנו. מולדר נעדר מהגמר בגין פציעה, ומסיבה זו החמיץ כמעט את כל עונת 1997/98, בה ערך ארבע הופעות ליגה בלבד. שאלקה הודחה באותה עונה ברבע גמר גביע אופ"א על ידי אותה אינטר מילאנו. בעונת 1998/99 מולדר חזר להיות שחקן משמעותי בשאלקה, כשהבקיע שישה שערים ב-26 הופעות. עם זאת, שאלקה כשלה בעונה זו, כשסיימה רק עשירית בבונדסליגה והודחה מגביע אופ"א על ידי סלביה פראג בפנדלים כבר במשחק הראשון. בעונת 1999/00 מולדר שוב נפצע, וערך רק שלוש הופעות ליגה באותה עונה, שהסתיימה במקום ה-13 בבונדסליגה. בעונת 2000/01 מולדר ושאלקה חזרו לצמרת הכדורגל הגרמני, כששאלקה סיימה את העונה במקום השני והייתה קרובה מאוד לזכות באליפות, אך סיום עונה דרמטי בו באיירן מינכן השיגה נקודה עמוק בתוך תוספת הזמן של המחזור האחרון, העניק את האליפות לבאיירן מינכן. שאלקה ומולדר התנחמו בעונה זו בזכייה בגביע הגרמני, לאחר ניצחון 2-0 בגמר על אוניון ברלין. בעונת 2001/02 מולדר שוב מיעט לשחק וערך עשר הופעות ליגה, בעונה אותה שאלקה סיימה במקום העשירי, אך זכתה שוב בגביע הגרמני, לאחר ניצחון 4-2 בגמר על באייר לברקוזן. מולדר לא שיחק כלל בשני גמרי הגביע. באותה עונה, מולדר השתתף עם שאלקה לראשונה בליגת האלופות. שאלקה הודחה בתום שלב הבתים עם שש נקודות, אך מולדר זכה להבקיע שער בניצחון 3-1 על ארסנל בשלב זה. בתום עונת 2001/02 פרש מולדר ממשחק פעיל.
קריירה בינלאומית

מולדר ערך תשע הופעות במדי נבחרת הולנד, כשהראשונה נערכה בשנת 1994 והאחרונה בשנת 1999. מולדר הבקיע שלושה שערים בתשע ההופעות שלו במדים הלאומיים. בשנת 1996 זומן מולדר לסגל ההולנדי ליורו 1996. מולדר לא שיחק כלל בשלב הבתים, אותו הולנד סיימה במקום השני ועלתה לרבע הגמר. בשלב זה, מולדר והולנד פגשו את נבחרת צרפת. מולדר נכנס כמחליף בדקה ה-80 במקום ריצ'רד ויטסחה, אך התוצאה לא השתנתה, והולנד הפסידה לבסוף בבעיטות הכרעה והודחה. לסגלים ההולנדיים למונדיאל 1998 וליורו 2000 מולדר לא זומן.
קריירת אימון

לאחר פרישתו, מולדר עסק מעט באימון כדורגל. בעונת 2007/08 מולדר עבד בטוונטה אנסחדה כמאמן התקפה, ובמהלך אותה עונה עבר לשאלקה 04, שם החליף כמאמן ראשי את מירקו סלומקה שפוטר מאימון הקבוצה. מולדר אימן את שאלקה באותה עונה בצוותא עם מייק בוסקנס. לאחר מכן, בין השנים 2008 ו-2009, הפך מולדר לעוזר מאמן בשאלקה, ובשנת 2009 מונה שוב כמאמן זמני, והפעם במקומו של פרד רוטן שפוטר מאימון הקבוצה. גם הפעם מולדר עבד בצוותא, והפעם עם אוליבר רק. בין השנים 2011 ו-2015 עבד מולדר כעוזר מאמן בטוונטה אנסחדה.
מחוץ למגרש

מולדר שימש שדרן ספורט בערוץ הטלוויזיה ההולנדי נוס TV.
מולדר נשוי לנינה פריידהר ואב לשניים.
תארים

עם שאלקה 04:
גביע אופ"א: 1996/97
הגביע הגרמני: 2000/01, 2001/02
טיפול קרינתי פנימי וממוקד

טיפול קרינתי פנימי וממוקד (SIRT) מתאר אופן מתן רדיותרפיה המשמש ברדיולוגיה פולשנית לטיפול בסרטן. הוא מיועד בדרך כלל לחולים שהגידול הסרטני שיש להם אינו מתאים לניתוח ולחולים שאינם יכולים לעבור טיפול ניתוחי מסיבות אחרות. אחד השימושים הנפוצים הוא במקרים מסוימים של סרטן ראשוני בכבד, או גרורות לכבד. הטיפול כרוך בהזרקת חלקיקים זעירים (מיקרוספרות) של חומר רדיואקטיבי לתוך עורקים המזינים את הגידול.
עקרונות

תפקידה של רדיותרפיה הוא הרג תאי הסרטן; ואולם תוך כדי התהליך ניזוקים גם תאים תקינים. כיום אפשר למקד בגידול מינונים טיפוליים של קרינה בדיוק רב, באמצעות מאיצים קוויים (ראה רדיותרפיה); אך רקמת הכבד התקינה רגישה מאוד לרדיותרפיה של אלומה חיצונית. כיוון שגידולים ממאירים (ובכלל זה סרטן כבד ראשוני וסרטן כבד גרורתי) הם לעיתים קרובות היפרווסקולריים; אספקת הדם לגידול לעיתים קרובות גדולה לעומת אספקת הדם לרקמה תקינה. זאת ועוד, אספקת הדם לכבד היא כפולה; הוא מקבל דם הן מעורק הכבד והן מוריד שער הכבד. ממאירויות של הכבד מקבלות את רוב אספקת הדם שלהן מעורק הכבד, בעוד שכבד תקין מקבל את רוב אספקת הדם שלו מווריד שער הכבד. לכן, אספקת חלקיקים רדיואמבוליים דרך הסתעפות של עורק הכבד המזין את הגידול תוביל קודם כל למיקוד החלקיקים בגידול, בעוד הכבד התקין אינו סובל מתופעות הלוואי המזיקות.
יישומים טיפוליים

מטופלים המועמדים לרדיואמבוליזציה הם חולים עם:
כיום מתנהל מחקר שלב III (SIRT לעומת סורפניב)
הליך

טיפול במיקרוספרות Y-90 מחייב תכנון אישי לכל מטופל עם דימות חתך ותרשימי עורקים (ארטריוגרמות). דימות עם חומר ניגוד באמצעות טומוגרפיה ממוחשבת ו/או דימות תהודה מגנטית של הכבד דרוש כדי להעריך את נפח הגידול ונפח הכבד התקין, את מצב וריד השער של הכבד ואת העומס הגידולי מחוץ לכבד. יש לבצע בדיקות תפקודי כבד ותפקודי כליה; לא ייכללו בטיפול חולים עם ערכים גבוהים ובלתי הפיכים של בילירובין. כמו כן מבצעים הערכה של סמני גידול. סריקת עורק הכבד טכנציום (99mTc) שנקשר לאלבומין הידועה בשם בדיקת MAA, מבוצעת להערכת דלף ריאות כבד (דלף הפטופולמונרי) (שהוא תוצאה של תסמונת הפטופולמונרית). מקטע דלף ריאתי מוגדל (יותר מ-20%) מציין סבירות מוגברת שהחלקיקים הרדיואקטיביים ינדדו לריאה בזמן הטיפול, דבר שעלול לגרום לתוצאת לוואי של דלקת ריאות קרינתית.
ההערכה האנגיוגרפית הראשונית כוללת אאורטוגרמה בטנית, ארטריוגרמה מזנטרית עליונה וארטריוגרמה של חלל הבטן וכן ארטריוגרמות כבד סלקטיביות מימין ומשמאל. בדיקות אלה מאפשרות לתעד את המבנה של כלי הדם במערכת העיכול ומאפייני זרימה. כלי דם מחוץ לכבד שמופיעים בהערכה האנגיוגרפית עוברים לעיתים קרובות אמבוליזציה כדי למנוע את הנחת המיקרוספרות מחוץ למוקד, דבר שעלול לגרום לכיבים במערכת העיכול. כאשר מזהים את ההסתעפות של עורק הכבד המזינה את הגידול וקצה הצנתר הונח בתוך העורק על פי התכנון, מתחיל עירוי המיקרוספרות של 90Y.
תוך 24 שעות לאחר הרדיואמבוליזציה מומלץ לבצע סריקה של קרינת בלימה להערכת הפיזור של מיקרוספרות Y-90. שבועות לאחר הטיפול מבצעים טומוגרפיה ממוחשבת על מנת להעריך את השינויים האנטומיים וטומוגרפיית פליטת פוזיטרונים במטרה להעריך שינויים בפעילות המטבולית.
חומרים

המיקרוספרות עצמן עשויות זכוכית או שרף. בתוך המיקרוספרות נמצא האיזוטופ yttrium-90, שהוא בעל קרינת בטא עם זמן מחצית חיים של 2.6 ימים. כיום יש שני סוגי מיקרוספרות: TheraSphere ו-סירספרס, והן נבדלות בקרינה שלהן לכל יחידת מיקרוספרה ובהשפעה האמבולית.
| פרמטר | שרף | זכוכית |
| --- | --- | --- |
| שם מסחרי | SIR-Spheres | Theraphere |
| יצרן ומיקום | (סירטקס) Sirtex Medical, Lane Cove, אוסטרליה | MDS Nordion, Kanata, קנדה |
| קוטר | 20-60 µm | 20-30 µm |
| משקל סגולי | 1.6 g/dL | 3.6 g/dL |
| פעילות לחלקיק | 50 Bq | 2500 Bq |
| מספר מיקרוספרות לכל בקבוקון של 3 GBq | 40-80 מיליון | 1.2 מיליון |
| חומר | שרף עם איטריום קשור | זכוכית עם איטריום במטריצה |
:
השפעות מזיקות

הסיבוכים כוללים תסמונת פוסט-רדיואמבוליזציה (PRS), תפקוד לקוי של הכבד, סיבוכי מרה, יתר לחץ דם שערי (אנ'), דלקת ריאות קרינתית (אנ'), כיב במערכת העיכול, פגיעה וסקולרית, ולימפופניה (אנ').‏
תסמונת פוסט-רדיואמוליזציה (PRS) כוללת עייפות, בחילות, הקאות, אנורקסיה, חום, אי נוחות בטנית ורזון, והיא מופיעה ב-20-50% מן החולים. סטרואידים וחומרים נוגדי הקאה עשויים להקטין את היארעות PRS.
סיבוכי מרה כוללים דלקת כיס המרה וכיס מרה מכווץ.
היסטוריה

המחקרים בשימוש ב-yttrium-90 (90Y ,Y-90) ורדיואיזוטופים אחרים לטיפול בסרטן החלו בשנות השישים של המאה העשרים. דיווחים על שימוש ראשוני בחלקיקי שרף של Y-90 בבני אדם פורסמו בסוף שנות השבעים של המאה העשרים. בשנות השמונים של המאה העשרים תוקפו ההיתכנות והבטיחות של השימוש במיקרוספרות Y-90 בסרטן הכבד במודל של כלבים. ניסויים קליניים של Y-90 לכבד נמשכו בשנות השמונים המאוחרות ובשנות התשעים של המאה העשרים, והם קבעו את בטיחות הטיפול. לאחרונה הדגימו מחקרים נרחבים יותר ומחקרים בבקרה אקראית (RCT) את הבטיחות והיעילות של טיפול ב-Y-90 בממאירויות בכבד, הן הראשוניות והן הגרורתיות.